|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2022.gada 30.jūnijā** | **Nr. GND/2022/** |
|  | **(protokols Nr.; .p)** |

**Par** **precizējumiem Gulbenes novada domes 2021.gada 30.decembra saistošajos noteikumos Nr.28 “Par teritorijas kopšanu un būvju uzturēšanu Gulbenes novadā”**

Gulbenes novada dome 2021.gada 30.decembrī pieņēma lēmumu Nr. GND/2021/1402 “Par Gulbenes novada domes 2021.gada 30.decembra saistošo noteikumu Nr.28 “Par teritorijas kopšanu un būvju uzturēšanu Gulbenes novadā” izdošanu””.

Nosūtot minētos saistošos noteikumus Vides aizsardzības un reģionālās attīstības ministrijai (turpmāk – VARAM) atzinuma sniegšanai, Gulbenes novada pašvaldība ir saņēmusi VARAM 2022.gada 2.februāra atzinumu Nr.1-18/831, kurā tika izteikti iebildumi. Ņemot vērā VARAM atzinumā norādītos iebildumus, saistošie noteikumi tika attiecīgi pārstrādāti un nosūtīti atkārtotai saskaņošanai VARAM. Gulbenes novada pašvaldība ir saņēmusi VARAM 2022.gada 29.aprīļa atzinumu Nr.1-18/3172, kurā joprojām tika izteikti būtiski iebildumi. Pēc vairākkārtējas sazināšanās ar VARAM pārstāvjiem saistošie noteikumi tika būtiski pārstrādāti atbilstoši VARAM paustajai nostājai.

Ievērojot minēto un pamatojoties uz likuma “Par pašvaldībām” 45.panta ceturto daļu, kā arī Tautsaimniecības komitejas ieteikumu, atklāti balsojot: PAR –\_\_\_; PRET – \_\_\_; ATTURAS – \_\_\_, Gulbenes novada dome NOLEMJ:

1. PRECIZĒT Gulbenes novada domes 2021.gada 30.decembra saistošos noteikumus Nr.28 “Par teritorijas kopšanu un būvju uzturēšanu Gulbenes novadā” un apstiprināt tos galīgā redakcijā.

2. NOSŪTĪT precizētos lēmuma 1.punktā minētos saistošos noteikumus triju darba dienu laikā pēc to parakstīšanas Vides aizsardzības un reģionālās attīstības ministrijai (rakstveidā un elektroniskā veidā).

3. UZDOT Gulbenes novada pašvaldības Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu publicēšanai oficiālajā izdevumā “Latvijas Vēstnesis” pēc pozitīva Vides aizsardzības un reģionālās attīstības ministrijas atzinuma saņemšanas.

4. UZDOT Gulbenes novada pašvaldības vecākajam sabiedrisko attiecību speciālistam lēmuma 1.punktā minētos saistošos noteikumus pēc to stāšanās spēkā publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļa vietnē www.gulbene.lv.

5. UZDOT Gulbenes novada pagastu pārvalžu vadītājiem nodrošināt lēmuma 1.punktā minēto saistošo noteikumu un paskaidrojuma raksta pieejamību pagastu pārvalžu administratīvajās ēkās.

Gulbenes novada domes priekšsēdētājs A.Caunītis

Sagatavoja: Eduards Garkuša

|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģistrācijas numurs 90009116327 | | |
| Ābeļu iela 2, Gulbene, Gulbenes novads , LV-4401 | | |
| Tālrunis 64497710, fakss 64497730, e-pasts: [dome@gulbene.lv](mailto:dome@gulbene.lv), [www.gulbene.lv](http://www.gulbene.lv)  ­­­­­­­ | | |

Gulbenē

**2021. gada 30.decembra**  **Saistošie noteikumi Nr. 28**

**(prot. Nr. 23, 39.p.)**

**Par teritorijas kopšanu un būvju uzturēšanu Gulbenes novadā**

Izdoti saskaņā ar likumu “Par pašvaldībām”

43.panta pirmās daļas 5. un 6.punktu

1. **Vispārīgie jautājumi**
2. Saistošie noteikumi (turpmāk – noteikumi) nosaka kārtību, kādā kopjama Gulbenes novada pašvaldības (turpmāk – pašvaldība) administratīvā teritorija un uzturamas tajā esošās būves, kā arī nosaka atbildību par šīs kārtības neievērošanu.
3. Noteikumu izpratnē nekustamā īpašuma piegulošā teritorija ir publiskā lietošanā esošas ietves (izņemot sabiedriskā transporta pieturvietas), grāvji, caurtekas, zālieni u.c. apstādījumi līdz brauktuves malai, kas robežojas ar nekustamo īpašumu;
4. Noteikumu II.nodaļā paredzēto pienākumu izpildi nodrošina:
   1. nekustamā īpašuma īpašnieks vai faktiskais valdītājs;
   2. būves īpašnieks, ja nekustamais īpašums sastāv no zemesgabala un būves, kas pieder dažādām personām, un ja saskaņā ar zemes nomas līgumu nav noteikta cita kārtība; ja būves īpašnieks nav noskaidrojams, nekustamā īpašuma piegulošās teritorijas kopšanu nodrošina zemes īpašnieks;
   3. daudzdzīvokļu dzīvojamās mājas pārvaldnieks, ja nekustamā īpašuma sastāvā ir daudzdzīvokļu māja.
5. **Būvju un nekustamajam īpašumam piegulošo teritoriju uzturēšana un kopšana**
6. Būves (arī nedzīvojamās būves), tās fasādes un žoga uzturēšanu kārtībā veic atbilstoši normatīvo aktu paredzētajām prasībām, nodrošinot būves ārējā izskata atbilstību pilsētvides ainavas vai ainaviski vērtīgās teritorijas prasībām attiecīgajās teritorijās, tas ir:
   1. nojauc vai atjauno būvju ārējās konstrukcijas, kas nav nesošās vai norobežojošās konstrukcijas un neietekmē būvju konstruktīvo noturību (piemēram, balkonus, dūmeņus, uzjumteņus, lieveņus, pandusus, ārējās kāpnes u.c.), ja tās acīmredzami nolietojušās vairāk nekā pārējās būvju konstrukcijas un var zaudēt savu konstruktīvo veidolu;
   2. neizmanto dažāda veida aizsargtīklus vai līdzīgus risinājumus uz būvju fasādēm vai citām ārējām konstrukcijām;
   3. logu stiklojuma, durvju vai vārtu neesamības gadījumā, kā arī gadījumā, kad logu stiklojuma, durvju vai vārtu tehniskais stāvoklis pakļauj būvju iekštelpas laikapstākļu ietekmei, veic to atjaunošanu vai nodrošina būvju logu, durvju vai vārtu ailu noslēgšanu ar vienveidīgiem materiāliem atbilstoši būvju arhitektoniskajam stilam, kā arī atjauno atlocījušās palodzes vai novērš citus līdzīgus bojājumus;
   4. nepieļauj būves dekoratīvo elementu bojājumus;
   5. nepieļauj bojājumus būvju lietusūdens novadīšanas sistēmu elementos (piemēram, korozijas radītus caurumus, atsevišķu elementu neesamību u.c.);
   6. nepieļauj un likvidē uz būves fasādes vai citām ārējām konstrukcijām, kā arī lietusūdens novadīšanas sistēmā augošus krūmus, kokus, sūnas, vīteņaugus, stiebrzāli vai citus augus;
   7. būves apdares materiālu plaisāšanas, nodrupšanas, erozijas vai trupes gadījumā veic apdares atjaunošanu;
   8. būves fasādes un citu ārējo konstrukciju krāsojuma izbalēšanas, nolupšanas, noskalošanas vai arī daļējas neesamības gadījumā veic krāsojuma atjaunošanu.
7. Sīkajiem atkritumiem un izsmēķiem paredzētu nedegoša materiāla urnas novieto pie ieejām komerciāla rakstura un citās sabiedriskās ēkās, sabiedriskā transporta pieturvietās, nodrošinot urnu uzturēšanu vizuālā un tehniskā kārtībā, nepieļaujot caurrūsējumu, bojājumus, netīrību, kā arī nodrošinot to savlaicīgu iztukšošanu un atkritumu izvešanu.
8. Sniegu un ledu (lāstekas) notīra no balkoniem, lodžijām un būvju jumtiem, lai nepieļautu sniega un ledus (lāsteku) krišanu no jumtiem, dzegām, ūdens notekcaurulēm un balkoniem (ledus un lāsteku novākšanu no brauktuves veic līdz plkst.7.00, ja sniega un ledus notīrīšanu veic naktī (no plkst.21.00 līdz plkst.7.00), vai vienas stundas laikā, ja sniega un ledus notīrīšanu veic dienā (no plkst.7.00 līdz plkst.21.00)), vienlaikus nodrošinot bīstamo vietu norobežošanu situācijās, kad tiek apdraudēta gājēju un transportlīdzekļu drošība.
9. Nekustamā īpašuma piegulošā teritorijā nodrošina:
   1. teritorijas kopšanu, ietvju tīrīšanu, ja to nenodrošina pašvaldība, dzīvžogu kopšanu, zāliena nopļaušanu (zāles garums nedrīkst pārsniegt 20 cm), zālāja nopļaušanu vismaz vienu reizi vasaras sezonā līdz 15.augustam ne mazāk kā līdz 3 metriem, mērot perpendikulāri no nekustamā īpašuma teritorijas;
   2. ietvju un slīpās bruģētās ietves zonas no brauktuves malas līdz ietves horizontālajai zonai attīrīšanu no sniega un ledus, kā arī pretslīdes materiāla kaisīšanu līdz plkst. 8.00 (pastiprinātas snigšanas un apledojuma veidošanās apstākļos nodrošināma gājēju ietvju tīrīšana un pretslīdes materiāla kaisīšana, nepieļaujot uz tām sniega kupenu un ledus veidošanos), ja to nenodrošina pašvaldība;
   3. piebraucamo ceļu tīrīšanu, nepieļaujot uz tām sniega kupenu, sniega vaļņu un apledojuma veidošanos, kā arī pretslīdes materiāla kaisīšanu, ja to nenodrošina pašvaldība;
10. Neapdzīvotas būves, kā arī nepabeigtas jaunbūves, kurā pārtraukti būvdarbi, durvis un logus noslēdz, kā arī ierobežo teritoriju, lai novērstu nepiederošu personu uzturēšanos un iekļūšanu būvē.
11. Ārpus Gulbenes pilsētas centra zonas neapbūvētajās teritorijās zāli nopļauj ne mazāk kā trīs metru platā joslā no ietves vai, ja tādas nav, brauktuves malas (pļaušanu neveic nekustamajā īpašumā, kas ir klasificēts kā lauksaimniecībā izmantojamā zeme, mežs, krūmājs vai purvs).
12. **Atvieglojumi**
13. No noteikumu 7.punktā noteiktajiem pienākumiem var tikt atbrīvoti viendzīvokļa māju, kuras netiek izmantotas saimnieciskajai darbībai, īpašnieki, kas ir trūcīgas vai maznodrošinātas personas, ja šīs personas turklāt ir:
    1. vientuļi pensionāri, kuriem ir noteikta 1. vai 2.grupas invaliditāte un kuriem nav kopīgas deklarētās dzīvesvietas ar citām pilngadīgām personām;
    2. pensionāri, kuriem ir noteikta 1. vai 2.grupas invaliditāte un kuriem ir kopīga deklarētā dzīvesvieta ar personām, kuras ir pensionāri vai personas ar 1. vai 2.grupas invaliditāti.
14. Lai saņemtu noteikumu 10.punktā noteiktos atvieglojumus, persona vēršas ar iesniegumu Gulbenes pilsētas pārvaldē vai attiecīgajā pagasta pārvaldē (turpmāk – pārvalde). Pārvaldes vadītājs 10 darba dienu laikā no dienas, kad pārvaldē saņemts personas iesniegums, pieņem lēmumu par nekustamā īpašuma īpašnieka atbrīvošanu no noteikumu 7.punktā paredzēto pienākumu pildīšanas uz laiku, kas nepārsniedz 12 mēnešu termiņu.
15. Ja atvieglojuma saņēmējam ir zuduši apstākļi, kas ir par pamatu atvieglojuma saņemšanai, viņam ir pienākums 10 darba dienu laikā par to paziņot pārvaldei.
16. **Administratīvā atbildība par noteikumu neievērošanu un noteikumu**

**izpildes kontrole**

1. Par noteikumu 4.punktā noteikto prasību neievērošanu fiziskām personām piemēro brīdinājumu vai naudas sodu līdz 50 naudas soda vienībām, bet juridiskām personām piemēro brīdinājumu vai naudas sodu līdz 280 naudas soda vienībām.
2. Par noteikumu 5.punktā noteikto prasību neievērošanu fiziskām personām piemēro brīdinājumu vai naudas sodu līdz 25 naudas soda vienībām, bet juridiskām personām piemēro brīdinājumu vai naudas sodu līdz 150 naudas soda vienībām.
3. Par noteikumu 6.punktā noteikto prasību neievērošanu nedzīvojamās būvēs fiziskām personām piemēro brīdinājumu vai naudas sodu līdz 70 naudas soda vienībām, bet juridiskām personām piemēro brīdinājumu vai naudas sodu līdz 300 naudas soda vienībām.
4. Par noteikumu 7.punktā noteikto prasību neievērošanu fiziskām personām piemēro brīdinājumu vai naudas sodu līdz 80 naudas soda vienībām, bet juridiskām personām piemēro brīdinājumu vai naudas sodu līdz 320 naudas soda vienībām.
5. Par noteikumu 9.punktā noteikto prasību neievērošanu fiziskām personām piemēro brīdinājumu vai naudas sodu līdz 30 naudas soda vienībām, bet juridiskām personām piemēro brīdinājumu vai naudas sodu līdz 180 naudas soda vienībām.
6. Administratīvā pārkāpuma procesu par noteikumu 4. un 8.punkta prasību neievērošanu un administratīvā pārkāpuma lietas izskatīšanu veic Gulbenes novada būvvalde.
7. Administratīvā pārkāpuma procesu par noteikumu 5., 6., 7. un 9.punkta prasību neievērošanu un administratīvā pārkāpuma lietas izskatīšanu veic Gulbenes novada pašvaldības policija.
8. **Noslēguma jautājumi**
9. Atzīt par spēku zaudējušiem Gulbenes novada domes 2010.gada 26.marta saistošos noteikumus Nr.10 “Par administratīvo atbildību Gulbenes novada pašvaldības teritorijā”.
10. Atzīt par spēku zaudējušiem Gulbenes novada domes 2015.gada 29.janvāra saistošos noteikumus Nr.2 “Par Gulbenes pilsētas ielu uzturēšanas un lietošanas kārtību”.

Gulbenes novada domes priekšsēdētājs A.Caunītis